**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL BIUDŽETINĖS ĮSTAIGOS KLAIPĖDOS MIESTO SPORTO BAZIŲ VALDYMO CENTRO TEIKIAMŲ ATLYGINTINŲ SPORTO AIKŠTYNŲ PRIEŽIŪROS PASLAUGŲ KAINŲ NUSTATYMO“ PROJEKTO**

1. **Projekto rengimą paskatinusios priežastys.**

Šiuo metu BĮ Klaipėdos miesto sporto bazių valdymo centras (toliau – Bazių valdymo centras)

patikėjimo teise valdo ir vykdo 12 sporto bazių ir 4 specializuotų sporto aikštynų priežiūrą.

Klaipėdos miesto savivaldybės administracija planuoja Bazių valdymo centrui pavesti papildomai prižiūrėti 8 sporto aikštynus prie mokyklų (Klaipėdos universiteto „Žemynos“ gimnazijos, Klaipėdos Vytauto Didžiojo gimnazijos, Klaipėdos Vydūno gimnazijos, Klaipėdos „Santarvės“ progimnazijos, Klaipėdos „Vėtrungės“ gimnazijos, Klaipėdos „Smeltės“ progimnazijos, Klaipėdos „Žaliakalnio“ gimnazijos, VšĮ Klaipėdos futbolo mokyklos dirbtinės dangos treniruočių futbolo aikštelė). Tam, kad Bazių valdymo centras galėtų teikti minėtų sporto aikštynų priežiūros paslaugas, būtina nustatyti sporto aikštynų teikiamų atlygintinų priežiūros paslaugų kainas.

Šiuo Savivaldybės tarybos sprendimo projektu siekiama nustatyti ir patvirtinti Bazių valdymo centro sporto aikštynų teikiamų atlygintinų priežiūros paslaugų kainas.

**2. Parengto projekto tikslai ir uždaviniai.**

Sprendimo projekto tikslas – patvirtinti Bazių valdymo centro teikiamų atlygintinų sporto aikštynų priežiūros paslaugų kainas.

Sprendimo projekto uždavinys – išgryninti Bazių valdymo centro teikiamų atlygintinų sporto aikštynų priežiūros paslaugų sąrašą.

**3. Kaip šiuo metu yra teisiškai reglamentuojami projekte aptarti klausimai.**

Projektas parengtas, vadovaujantis Lietuvos Respublikos vietos savivaldos įstatymo 16 straipsnio 2 dalies 37 punktu, kuriame numatyta išimtinė tarybos kompetencija. Viena iš tokių – kainų ir tarifų už savivaldybės biudžetinių įstaigų teikiamas atlygintinas paslaugas nustatymas.

**4.** **Kokios numatomos naujos teisinio reglamentavimo nuostatos ir kokių rezultatų laukiama.**

Priėmus šį sprendimo projektą, Bazių valdymo centras galės teikti sporto aikštynų teikiamas atlygintinas priežiūros paslaugas. Nustačius 1 kvadratinio metro priežiūros paslaugos įkainį, surinktos lėšos už atlygintinai teikiamą priežiūros paslaugą bus naudojamos Bazių valdymo centro sporto aikštynų priežiūros išlaidoms padengti.

**5. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Šio sprendimo įgyvendinimo neigiamų pasekmių nenumatoma.

**6. Jeigu sprendimui įgyvendinant reikia kitų teisės aktų, kas ir kada juos turėtų parengti, šių aktų matmenys.**

Šiam sprendimui įgyvendinti kitų teisės aktų nereikia.

**7. Kiek biudžeto lėšų pareikalaus ar leis sutaupyti projekto įgyvendinimas.**

Sporto aikštynų teikiamas atlygintas priežiūros paslaugų kainas apskaičiavo Planavimo ir analizės skyrius pagal pateiktą Bazių valdymo centro medžiagą.

Sporto bazių valdymo centrui planuojamų pavesti prižiūrėti sporto aikštynų plotai yra skirtingi, atitinkamai 800, 1391 ar 1322 kv. m., todėl teikiamų atlygintinų priežiūros paslaugų įkainių dydžiai bus apskaičiuojami pagal kiekvieno sporto aikštyno bendrąjį plotą, t. y. padauginus visą sporto aikštyno plotą iš nustatyto 1 kvadratinio metro įkainio.

Kitos Sporto bazių valdymo centro sporto aikštynų teikiamos priežiūros paslaugos, t. y. sniego valymo paslaugos, bus apskaičiuojamos pagal patvirtintą valandinį įkainį, o sporto aikštelių tvoros priežiūra bus apskaičiuojama pagal pateiktą faktą kvadratiniais metrais.

Sporto aikštynų teikiamų atlygintinų priežiūros paslaugų kainos ir jų dedamosios dalys:

|  |  |  |  |  |
| --- | --- | --- | --- | --- |
|  |  |  |  | **Kainos dedamosios dalys** |
| **Eil. Nr.** | **Paslaugos pavadinimas** | **Mato vienetas** | **1 kvadratinio metro (m2) įkainis eurais, euro centais** | **Kuras** | **Smėlis** | **Granulės** | **Amortizacija** | **Kita (technikos remontas, draudimai, techninė apžiūra, darbo rūbai, šiukšlių maišai, įrankiai)** |
| 1. | 22–24 mm. dirbtinės žolės dangos priežiūra | kv. m. | **0,10** | 0,02 | 0,02 |  | 0,01 | 0,05 |
| 2. | 40 mm. dirbtinės žolės dangos priežiūra | kv. m. | **0,10** | 0,03 |  |  | 0,02 | 0,05 |
| 3. | 40 mm. dirbtinės žolės dangos priežiūra (su granulių pildymu) | kv. m. | **0,20** | 0,06 | 0,02 | 0,05 | 0,02 | 0,05 |
| 4. | 60 mm. dirbtinės žolės dangos priežiūra | kv. m. | **0,10** | 0,03 |  |  | 0,02 | 0,05 |
| 5. | 60 mm. dirbtinės žolės dangos priežiūra (su granulių pildymu) | kv. m. | **0,20** | 0,06 | 0,02 | 0,05 | 0,02 | 0,05 |
| 6. | 40 mm. dirbtinės žolės dangos sniego valymas | 1 valanda | **25,00** | 20,00 |  |  | 3,00 | 2,00 |
| 7. | 22-24 mm sporto aikštelės tvoros priežiūra | kv. m.  | **26,00** |  |  |  |  |  |

**8.** **Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Sprendimo projektas derintas su Bazių valdymo centru, Planavimo analizės skyriumi ir Statinių administravimo skyriumi.

**9. Sprendimo projekto autorius ar autorių grupė, sprendimo projekto iniciatoriai.**

Tarybos sprendimo projektą parengė Sporto skyrius.

**10. Kiti reikalingi pagrindimai ir paaiškinimai.**

Nėra.

PRIDEDAMA: Teisės aktų, nurodytų sprendimo projekto įžangoje, išrašas, 1 lapas.

Sporto skyriaus vyriausioji specialistė, Aistė Sorokienė

pavaduojanti Sporto skyriaus vedėją

***Suvestinė redakcija nuo 2022-04-08 iki 2022-12-31***

*Įstatymas paskelbtas: Žin. 1994, Nr.*[*55-1049*](https://www.e-tar.lt/portal/legalAct.html?documentId=TAR.D0CD0966D67F)*, i. k. 0941010ISTA000I-533*

***Nauja įstatymo redakcija nuo 2008-10-01:***

*Nr.*[*X-1722*](http://www3.lrs.lt/cgi-bin/preps2?a=327811&b=)*, 2008-09-15, Žin., 2008, Nr. 113-4290 (2008-10-01),* [***atitaisymas***](http://www3.lrs.lt/pls/inter/dokpaieska.showdoc_l?p_id=397297&p_query=&p_tr2=)***skelbtas: Žin., 2011, Nr. 45***

**LIETUVOS RESPUBLIKOS**

**VIETOS SAVIVALDOS**

**ĮSTATYMAS**

1994 m. liepos 7 d. Nr. I-533

Vilnius

**KETVIRTASIS SKIRSNIS**

**SAVIVALDYBIŲ INSTITUCIJOS, JŲ SUDARYMAS IR ĮGALIOJIMAI**

**16 straipsnis. Savivaldybės tarybos kompetencija**

2. Išimtinė savivaldybės tarybos kompetencija:

37) kainų ir tarifų už savivaldybės valdomų įmonių, biudžetinių ir viešųjų įstaigų (kurių savininkė yra savivaldybė) teikiamas atlygintinas viešąsias paslaugas ir keleivių vežimą vietiniais maršrutais nustatymas, centralizuotai tiekiamos šilumos, šalto ir karšto vandens kainų nustatymas (tvirtinimas) įstatymų nustatyta tvarka, vietinių rinkliavų, įmokų ir mokesčių tarifų nustatymas įstatymų nustatyta tvarka;

*Straipsnio punkto pakeitimai:*

*Nr.*[*XII-2494*](https://www.e-tar.lt/portal/legalAct.html?documentId=701faad0441e11e6bd3bfefc575ccac4)*, 2016-06-28, paskelbta TAR 2016-07-07, i. k. 2016-19345*

*Nr.*[*XIII-1163*](https://www.e-tar.lt/portal/legalAct.html?documentId=7e5955f0634411e8acbae39398545bed)*, 2018-05-17, paskelbta TAR 2018-05-29, i. k. 2018-08637*

*Nr.*[*XIII-3380*](https://www.e-tar.lt/portal/legalAct.html?documentId=997f6bd0280e11eb932eb1ed7f923910)*, 2020-11-10, paskelbta TAR 2020-11-16, i. k. 2020-24013*

 \_\_\_\_\_\_\_\_\_\_\_\_\_\_\_\_\_\_\_\_